ທ່ານ​ອີ​ລອນ ມັ​ສ​ຄ໌ ​ເປີດ​ຕົວ ຍານ​ອະ​ວະ​ກາດ SpaceX ລຳ​ນຶ່ງ ໃນ​ວັນ​ເສົາ​ວານນີ້ ໃນ​ລັດ​ເທັກ​ຊັ​ສ
ທ່ານ​ມັ​ສ​ຄ໌ ໄດ້​ກ່າວ​ຖະ​ແຫລງ ຢູ່​ທີ່​ສະ​ຖານ​ທີ່​ພັດ​ທະ​ນາຈະຫຼວດ​ຂອງ​ຍານ SpaceX ໃນເຂດໝູ່​ບ້ານ​ ​ໂບ​ກາ ຊີ​ກາ ​ທີ່​ຕັ້ງຢູ່​​​ເຂດ​ຊົນ​ນະ​ບົດຂອງ​ລັດ​ເທັກ​ຊັ​ສ.
ທ່ານອີລອນ ມັສຄ໌ ຜູ້ປະກອບກິດຈະການພັນລ້ານ ໄດ້ເປີດຕົວ ຍານອະວະກາດ SpaceX ລຳນຶ່ງ ໃນວັນເສົາວານນີ້ ຊຶ່ງຖືກອອກແບບມາເພື່ອບັນທຸກລູກເຮືອ ແລະ ສະບຽງ ນຳພາຂຶ້ນໄປຍັງດວງຈັນ ແລະດາວອັງຄານ ແລະບິນກັບຄືນມາຍັງໂລກ ແລ້ວລົງຈອດໃນລວງຕັ້ງ ທ່ານມັສຄ໌ ໄດ້ກ່າວຖະແຫລງ ຢູ່ທີ່ສະຖານທີ່ພັດທະນາຈະຫຼວດຂອງຍານ SpaceX ໃນເຂດໝູ່ບ້ານ ໂບກາ ຊີກາ ທີ່ຕັ້ງຢູ່ເຂດຊົນນະບົດຂອງລັດເທັກຊັສ ທ່ານມັສຄ໌ ໄດ້ກ່າວວ່າ “ພວກເຮົາກຳລັງປະເຊີນກັບທາງເລືອກອັນນຶ່ງ ຊຶ່ງວ່າ ອະນາຄົດ ອັນໃດທີ່ທ່ານຕ້ອງການ? ທ່ານຢາກໄດ້ອະນາຄົດ ບ່ອນທີ່ພວກເຮົາ ໄດ້ຮັບຄວາມສີວິໄລ ໃນດ້ານອະວະກາດ ແລະຢູ່ໃນຫຼາຍໆໂລກ ແລະຢູ່ທີ່ຈັກກະວານ ພາຍໃນບັນດາດາວ ຕ່າງໆ ຫຼື້ ເປັນບ່ອນນຶ່ງ ທີ່ພວກເຮົາຖືກຈຳກັດຢູ່ພາຍໃນໂລກໜ່ວຍນີ້? ແລະຂ້າພະເຈົ້າ ກ່າວວ່າ ມັນເປັນເທື່ອທຳອິດ ຂ້າພະເຈົ້າຫວັງວ່າ ທ່ານເຫັນດີກັບຂ້າພະເຈົ້າ ຈຸດກ້າວ ໜ້າລ້ຳເລີດທີ່ສຳຄັນ ທີ່ພວກເຮົາຕ້ອງການເພື່ອໃຫ້ກາຍເປັນຄວາມສີວິໄລທາງດ້ານ ອະວະກາດ ກໍແມ່ນວ່າ ເຮັດໃຫ້ການເດີນທາງໄປອະວະກາດ ເປັນຄືກັບການເດີນທາງ ທາງອາກາດ ” ທ່ານມັສ ໄດ້ກ່າວເຖິງ ຍານອະວະກາດ ທີ່ຄາດກັນວ່າ ຈະບິນຂຶ້ນເປັນຄັ້ງທຳອິດ ພາຍ ໃນປະມານນຶ່ງຫຼືສອງເດືອນ ແລະບິນຂຶ້ນປະມານ 20 ກິໂລແມັດ ກ່ອນທີ່ມັນຈະບິນກັບ ຄືນລົງມາຈອດຢູ່ໂລກ ຍານທ່ອງດວງດາວ ເປັນເຄິ່ງນຶ່ງຢູ່ເບື້ອງເທິງຂອງລະບົບຈະຫຼວດລະຫວ່າງດາວນົບ ພະເຄາະ ຂອງທ່ານມັສຄ໌ ທີ່ມີຄວາມສູງປະມານ 120 ແມັດ ເປັນພາກສ່ວນນຶ່ງ ທີ່ເພີ້ມ ຕື່ມໃສ່ ຍານອະວະກາດ SpaceX ທີ່ສາມາດນຳມາໃຊ້ຄືນ ໄດ້ອີກນັ້ນ ພາລະກິດການບິນໄປຍັງດວງຈັນຂອງທ່ານມັສຄ໌ ສອດຄ່ອງກັບເປົ້າໝາຍ ຂອງອົງການ ນາຊາ ທີ່ຈະສົ່ງມະນຸດໄປນະທີ່ນັ້ນ ພາຍໃນປີ 2024 ພາຍໃຕ້ໂຄງການ ຊື່ວ່າ Artimis ຂອງຕົນ ອັນເປັນໂຄງການລິເລີ້ມເພື່ອເຈາະເລິກເຂົ້າໄປ ໃນຈັກກະວານ ທີ່ໄດ້ຮັບການ ກະຕຸ້ນໂດຍລັດຖະບານທ່ານທຣຳ ໃນເດືອນມີນາ ການເລັ່ງລັດໂຄງການອະວະກາດ ແນເປົ້າໝາຍໃສ່ ການຮ່ວມມືກັນ ລະຫວ່າງບໍລິສັດ ອະວະກາດຂອງສະຫະລັດທັງຫຼາຍ ໃນການສ້າງຖານເພື່ອຮອງຮັບມີມະນຸດໄລຍະຍາວ ຢູ່ເທິງພື້ນດວງຈັນ ໃຫ້ໄດ້ເສຍກ່ອນ ຊຶ່ງໃນຂັ້ນຕໍ່ໄປ ເປັນການເດີນອະວະກາດໄປຍັງ ດາວອັງຄານ ເພື່ອເປັນອານານິຄົມ ອ່ານຂ່າວນີ້ຕື່ມ ເປັນພາສາອັງກິດ